КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**Россия Федерацияса Правительстволысь велöдан юкöнын премияяс сетöм вылö уджъяс водзвыв да быд боксянь видлалан пöрадок йылысь**

«Велöдчöм йылысь» Коми Республикаса Оланпаслöн 3 статья серти Коми Республикаса Правительство шуис:

1. Вынсьöдны Россия Федерацияса Правительстволысь велöдан юкöнын премияяс сетöм вылö уджъяс водзвыв да быд боксянь видлалан пöрадоксодтöдын индöм серти.

2. Индыны Коми Республикаса йöзöс велöдан министерствоöс Коми Республикаса олöмö пöртысь власьт уполномочитöм органöн, кодi кутас вöзйыны уджъяссö Россия Федерацияса Правительстволысь велöдан юкöнын премияяс сетöм вылö.

3. Тшöктыны Коми Республикаса йöзöс велöдан министерстволы сетны гöгöрвоöдöмъяс, кыдзи вöдитчыны тайö шуöмлöн 1 пунктын вынсьöдöм Пöрадокöн.

4. Тайö шуöмсö олöмö пöртöм бöрся видзöдны Коми Республикаса Юралысьöс вежысь К.Ю. Ромадановлы.

Коми Республикаса Юралысь В.Гайзер

Сыктывкар

2010 вося лöддза-номъя тöлысь 24 лун

189 №

ВЫНСЬÖДÖМА

Коми Республикаса Правительстволöн

2010 во лöддза-номъя тöлысь 24 лунся 189 №-а шуöмöн

(содтöд)

Россия Федерацияса Правительстволысь велöдан юкöнын премияяс сетöм вылö уджъяс водзвыв да быд боксянь видлалан

**ПÖРАДОК**

1. Тайö Пöрадокыс, кутшöмöс лöсьöдöма «Велöдчöм йылысь» Коми Республикаса Оланпаслöн 3 статья збыльмöдöм могысь, регулируйтö Россия Федерацияса Правительстволысь велöдан юкöнын премияяс (водзö – премия) сетöм вылö уджъяс водзвыв да быд боксянь видлалан юалöмъяс.

2. Премия сетöм вылö уджъяс водзвыв да быд боксянь видлалöм вылö (водзö – удж) котыртöны Премия сетöм вылö уджъяс вöзйöм кузя комиссия (водзö – Комиссия).

3. Комиссияö пырöны Коми Республика мутасын велöдан системаын уджалысь государственно-общественнöй öтувъясысь, водзын мунысь велöдан да наука учреждениеясысь, научно-педагогическöй котыръясысь, удж сетысь öтувъясысь да велöдöмöн веськöдлан общественнöй институтъясысь йöз.

Комиссияö быд пырысьöс да уджалан пöрадоксö вынсьöдö Коми Республикаса йöзöс велöдан министерство.

4. Комиссиялысь уджсö котыртö Коми Республикаса йöзöс велöдан министерство.

5. Уджыслы да сы дорö документъясыслы колö лöсявны Россия Федерацияса Правительстволöн велöдан юкöнын премияяс йылысь положениелöн корöмъяслы, мый мынсьöдöма Россия Федерацияса Правительстволöн 2009 во öшым тöлысь 30 лунся 1133 №-а шуöмöн (водзö – Положение).

6. Уджъяссö водзвыв да быд боксянь видлалöм вылö примитö Коми Республикаса йöзöс велöдан министерство сiйö волöн, кутшöмысь сетсьö премияыс, урасьöм тöлысь 10 лунöдз.

7. Уджъяс примитан кадколаст помасьöм бöрын Коми Республикаса йöзöс велöдан министерство 5 лун чöжöн мöдöдö найöс Комиссияö видлалöм вылö.

8. Уджъяс вöзйöм йылысь юалöмъяссö видлалöны Комиссиялöн заседание вылын сiйö волöн, кутшöмысь сетсьö премияыс, урасьöм тöлысь 20 лунысь оз сёрджык.

9. Комиссиялöн решениеясыс лоöны правомочнöйöн сэк, кор заседание вылын эм джынсьыс унджык сэтчö пырысьыс.

Комиссиялысь решениесö примитöны восьсöн гöлöсуйтöмöн заседаниевывса Комиссияö пырысьяслöн унджык гöлöс лыд серти.

Комиссиялысь решениесö заседание нуöдöм бöрын 3 уджалан лун чöжöн оформитöны сёрнигижöдöн, мый 2 лунöн мöдöдöны Коми Республикаса йöзöс велöдан министерствоö.

10. Комиссиялысь заседаниеса сёрнигижöд пöлучитöм бöрын Коми Республикаса йöзöс велöдан министерство 5 лунöн вынсьöдö Комиссиялысь решениесö да Комиссиялысь решение вынсьöдан лунсянь 5 лунöн:

мöдöдö уджъяссö, кутшöмъясöс Комиссия вöзйö премия сетöм вылö, сопроводительнöй письмööн да сетöм документъясöн Россия Федерацияса Правительстволысь велöдан юкöнын премияяс сетöм кузя ведмствокостса сöветлöн инпас вылö;

Комиссияöн абу бöрйöм уджъяссö да сы дорö сетöм документъяссö бöр бергöдöны.

Исакова 3 095 пас